[{"text_idx": "#000001", "text": "Ja\u0308rgnevas artiklis viskame pilgu peale, mis eristab meie tootevalikus olevat robotniidukit Wiper I 100S Husqvarna Automower 310-st. Keskendume rohkem just ehituskvaliteedile ning disainile. Kui oled robotniidukite turul ringi vaatamas ning ei tea, mida valida, siis to\u0303ena\u0308oliselt aitab Sind see postitus. Mo\u0303nusat lugemist."}, {"text_idx": "#000002", "text": "Husqvarna Automower 310 ning Wiper I100S na\u0308ol on tegemist sarnase suurusega kruntidele mo\u0303eldud robotniidukitega, mille mo\u0303lema soovituslikuks maksimaalseks niidualaks on tootjate poolt ma\u0308rgitud 1000 ruutmeetrit. Siiski tuleks kindluse mo\u0303ttes arvestada nii Wiperi kui Husqvarna puhul 20% va\u0308iksema niidualaga. Keerulised krundid ning aku mahutavuse va\u0308henemine on faktorid, mille to\u0303ttu seda soovitame."}, {"text_idx": "#000003", "text": "Enne, kui ta\u0308psema u\u0308levaatega pihta hakkame, tasuks kindlasti a\u0308ra mainida, et nii Husqvarna kui Wiperil on sama mudeli baasil va\u0308lja lastud kolm erinevat mururobotit. Po\u0303himo\u0303tteliselt on neil ko\u0303igil u\u0308ksteisega identsed elektroonilised ning mehaanilised detailid. Ainukeseks vaheks on u\u0308ldiselt see, kui suure ala need katta suudavad. Vastavad robotniidukid on va\u0308lja toodud ja\u0308rgnevas tabelis:"}, {"text_idx": "#000004", "text": "Liigume edasi ning vaatame, kuidas erineva tootja sarnastele kruntidele mo\u0303eldud robotniidukid ehitatud on ning mida oma raha eest saad."}, {"text_idx": "#000005", "text": "Mo\u0303lemad vo\u0303rdluses olevad robotniidukid \u2013 nii Husqvarna Automower 310 kui Wiper I 100S on mo\u0303eldud kruntidele kuni 1000 m2. Mo\u0303lemale on seadistatud Bluetoothi aplikatsiooniga u\u0308hendus. Wiper kasutab selleks natukene va\u0308rskemat Bluetooth 4 lahendust. Artikli kirjutamise ajal oli Husqvarna 310 turuhinnaks 1599.- ning Wiper I 100S saab meie juurest soetada 1399 euroga."}, {"text_idx": "#000006", "text": "Erinevalt Husqvarna 310 mudelist on Wiper I 100S-le kohaldatud ka GPS-i ning GSM-i moodul. Need vo\u0303imaldavad oma robotit ja\u0308lgida ka kodust eemal olles ning tagavad vo\u0303imalikult efektiivse to\u0308o\u0308ru\u0308tmi ning niidutulemuse."}, {"text_idx": "#000007", "text": "Suureks erinevuseks kahe vo\u0303rdluses oleva mudeli vahel on nende kere suurus. Ta\u0308helepanuva\u0308a\u0308rne on siin aga see, et kuigi Wiper I 100S on Husqvarna 310 robotniidukist tunduvalt va\u0308iksem ning kompaktsem, suudab see sama ala palju kiiremini a\u0308ra niita."}, {"text_idx": "#000008", "text": "Husqvarna laiuseks on 50 cm ning pikkuseks 62 cm. Wiper I seeria mudelid on samas 29 cm laiad ning 42 cm pikad. Ehk siis Wiperi antud kategooria mudelid on Husqvarna ametivendadest tunduvalt kompaktsemad. See ta\u0308hendab omakorda seda, et robotniiduk ho\u0303ivab su aias va\u0308hem ruumi, ning on va\u0308hem silmariivav."}, {"text_idx": "#000009", "text": "Ja\u0308rgnevalt vo\u0303tame vaatluse alla kasutajaliidese, mis asub mo\u0303lema robotniiduki u\u0308lemisel ku\u0308ljel."}, {"text_idx": "#000010", "text": "Esimese asjana torkab silma see, et Husqvarna Autmomower 310 kasutajaliides on vo\u0303rreldes Wiper I 100S omaga tunduvalt suurem. Seal on kasutatud 19-nupulist klahvistikku ning ekraani, mis on antud tootja mudelite juures u\u0308priski standardne. I 100S juures on kasutatud aga lihtsustatud versiooni, kus on ko\u0303igest neli ta\u0308htsamat nuppu, paar teadaande tulukest, vihmasensor ning suur ha\u0308dapeatumise ehk STOPP nupp. Kindlasti tuleks a\u0308ra mainida seda, et lihtne kasutjaliides, mida Wiper I seeria robotid kasutavad, ei ta\u0308henda seda, et tegemist on \u201clihtsa\u201d masinaga. Tegemist on va\u0308ga intelligentse robotniidukiga, millele saab ma\u0308a\u0308rata hulganisti erinevaid seadeid ning rez\u030ciime, kuid mo\u0303eldud on selle juhtimine just mobiilse aplikatsiooni kaudu."}, {"text_idx": "#000011", "text": "Oluline on a\u0308ra ma\u0308rkida, et mo\u0303lemad seeriad tulevad koos aplikatsiooniga nii iPhone kui Androidi nutiseadmetele ning ko\u0303ige mugavam ongi neid robotniidukeid kasutada just nende kaudu, mitte fu\u0308u\u0308siliste masinate peal asuvate konfiguratsioonielementide abil."}, {"text_idx": "#000012", "text": "Husqvarna Automower 310 robotniidukile on kinnitatud kolm tera, mis asuvad ringikujulisel, po\u0308o\u0308rleval kettal. Tootja soovitab neid vahetada pa\u0308rast igat kolme vo\u0303i nelja na\u0308dalat. To\u0303ena\u0308oliselt tulenevalt selles, et neid nii tihti vahetama peab, tulevad tootega kaasa ka mo\u0303ningad varukruvid ning lo\u0303iketerad. Husqvarna lo\u0303iketera kaugus roboti enda a\u0308a\u0308rest on ligikaudu 15 cm. See ta\u0308hendab, et va\u0308hemalt nii suur niitmata ala ja\u0308a\u0308b ka antud mudeli ning na\u0308iteks seina, aia vo\u0303i muu takistuse vahele."}, {"text_idx": "#000013", "text": "Wiper I seeria mudelitel on neli roostevabast terasest valmistatud lo\u0303iketerast koosnev lo\u0303ikeketas. Selle lo\u0303ikeraadiuseks on 18 cm, mis tulenevalt roboti suurusest on natukene va\u0308iksem kui Husqvarna ametivennal (22 cm). Oluliseks erinevuseks on siinkohal see, et Husqvarna 310 lo\u0303iketerad asuvad ABS plastikust kettal, mis ei pruugi olla nii vastupidav kui roostevabast terasest lo\u0303ikesu\u0308steem Wiperil. Kusjuures sa\u0308a\u0308rane erinevus on enamikel Husqvarna ning Wiperi robotniidukitel."}, {"text_idx": "#000014", "text": "Tootjana soovitab Wiper terasid vahetada pa\u0308rast igat hooaega, see on kindlasti tunduvalt odavam ning va\u0308hem tu\u0308likam lahendus, kui Husqvarnal."}, {"text_idx": "#000015", "text": "Robotniiduki rattad on masina juures va\u0308ga oluliseks osaks. Rattad panevad robotniiduki liikuma ning nende kokkupuutepind maaga ning materjal, millest need valmistatud on, ma\u0308a\u0308ravad suures osas mururoboti vo\u0303imekuse toime tulla na\u0308iteks libedates vo\u0303i ebatasastes tingimustes."}, {"text_idx": "#000016", "text": "Husqvarna tagumised veorattad on 3,2 cm laiad ning nende diameeter on 20 cm. Need on valmistatud ko\u0303vast ABS plastikust. Ratastel olev muster on samuti ko\u0303vast plastikust, ilma mingisuguse painduvuseta."}, {"text_idx": "#000017", "text": "Wiper I seeria robotniiduki rattad on vo\u0303rreldes eelnevaga nagu o\u0308o\u0308 ja pa\u0308ev. Kaks ratast moodustavad oma laiuselt lausa pool masina omast. U\u0308he rehvi laius on 8,5 cm ning diameeter 13,5 cm. Rattad on valmistatud pehmest, painduvast kummist, mis kohaneb maastiku isea\u0308rasusega ning tagab tunduvalt suurema kokkupuutepinna maaga kui na\u0308iteks Husqvarna. Lisaks sellele, et selliselt valmistatud rattad tagavad suurepa\u0308rase pidavuse libedates tingimustes, ei kaota rattad ho\u0303o\u0303rduvust ka u\u0308letades na\u0308iteks ta\u0308navakive vo\u0303i muid sa\u0308a\u0308raseid takistusi."}, {"text_idx": "#000018", "text": "Eesmised, mittevedavad rattad, on mo\u0303lemal valmistatud sarnasest materjalist. Husqvarna omad on Wiperist mo\u0303nevo\u0303rra laiemad ning ka nende diameeter on suurem. Mo\u0303lema tootja esirattad on kinnitatud roostevabast terasest valmistatud metallosa ku\u0308lge."}, {"text_idx": "#000019", "text": "Rataste juures oleks oluline a\u0308ra ma\u0308rkida ka fakti, et Husqvarna robotniidukid ei kasuta mitte mingisugust vedrustussu\u0308steemi. Kui u\u0308ks ratas satub mingile ku\u0308nkale vo\u0303i ebatasasusele, vo\u0303ib tagumine ratas o\u0303hku to\u0303usta ning oma kokkupuute ning ho\u0303o\u0303rduvuse maaga kaotada. Wiperi esimeste ning tagumiste rataste vahele on kohaldatud, aga spetsiaalne \u201cvedrustus\u201d, mis tagab selle, et robot hoiab nelja ratast maaga kontaktis ka ko\u0303ige ebatasasematel pindadel."}, {"text_idx": "#000020", "text": "Husqvarna Automower 310 seeria ning Wiper I seeria mudelid kasutavad u\u0308ksteisest ta\u0308iesti erinevaid sensorite su\u0308steeme. Neid sensoreid kasutavad robotniidukid suuna muutmiseks pa\u0308rast seda, kui on mingi ko\u0303vema eseme vo\u0303i objektiga, nagu na\u0308iteks puuga, kokku puutunud."}, {"text_idx": "#000021", "text": "Husqvarna kasutab \u201cujuva\u201d pealmise kaane funktsiooni. See ta\u0308hendab, et kokkupuutel objektiga liigub terve roboti peamine kaas ning seeja\u0308rel saab masin aru, et tuleb suunda muuta."}, {"text_idx": "#000022", "text": "Wiper I seerial on eesosas spetsiaalne kaitseraud, mis on kinnitatud roostevabast terasest mehhanismi ku\u0308lge. Selle sisse on kohaldatud magnet, mille abil robot kokkupuute a\u0308ra tunneb ning suunda muudab. Terve kere ko\u0303va objektiga kokkupuutes ei liigu."}, {"text_idx": "#000023", "text": "Mootorid on robotniidukite juures u\u0308heks ko\u0303ige olulisemaks osaks. Ilmselgelt vastutavad peamiselt mootorid just mururoboti korrektselt to\u0308o\u0308tamise eest ning samas saavad just need ka ajapikku ko\u0303ige rohkem vatti."}, {"text_idx": "#000024", "text": "Mo\u0303lemad, nii Husqvarna kui Wiper, kasutavad ko\u0303rgetasemelisi harjasteta induktsioonimootoreid. U\u0308ksteisest eristuvad need aga nii oma suuruste kui na\u0308itajate poolest. Vaatame la\u0308hemalt."}, {"text_idx": "#000025", "text": "Husqvarna mootorite u\u0308lesehitusel on kasutatud elektroonikat, mida na\u0308eme tihti kontorielektroonika, nagu na\u0308iteks printerite, juures. Wiper veomootorite disain on aga pigem to\u0308o\u0308stuslik. Kokkupressitud osade asemel on Wiperi mootor kruvidega kinnitatud ning selle va\u0308ljaspool on kasutatud metalli, mis imab mootorist kuumuse ja tagab selle, et mootor ei kuumeneks u\u0308le."}, {"text_idx": "#000026", "text": "Husqvarna lo\u0303ikemootor asub plastikust karbis, mida eemaldada ei saa. Karbi sees asub sarnane mootor nagu ka veomootoril. Lihtsalt natukene suurem. Mootori osasid vahetada ei saa. Kui mootoriga peaks midagi juhtuma, siis vahetatakse va\u0308lja terves ulatuses, libistatakse vana va\u0308lja ning asendatakse uuega."}, {"text_idx": "#000027", "text": "Wiper I seeria mootor on tunduvalt suurem ning sarnaselt veomootoriga kasutatakse antud tu\u0308u\u0308pi mootorit tavaliselt to\u0308o\u0308stuslike seadmete juures ning robotniidukite turul see kindlasti levinud ei ole. Po\u0303hjuseks on see, et Wiper robotniiduki tootja Zucchetti po\u0303hitegevus oli kunagi to\u0308o\u0308stusseadmete tootmine. Ta\u0308nu sellele on suurepa\u0308rane disain ning kvaliteet u\u0308le kantud ka robotniidukitele."}, {"text_idx": "#000028", "text": "Sama asi kehtib kusjuures ka Wiper robotniidukite emaplaatide kohta \u2013 vo\u0303rreldes teiste turul olevate robotniidukitega on need va\u0308he levinud."}, {"text_idx": "#000029", "text": "Ko\u0303ik kolm eelpool mainitud Husqvarna robotniiduki mudelit (310, 315 ja 315X) kasutavad 18V, 2.0 Ah Li-Ion akut. See on u\u0308ks va\u0308iksema mahutavusega akusid, mida robotniidukid kasutavad. Selleks, et niita korrektselt a\u0308ra ala, mille jaoks antud mudel loodud on, peab robotniiduk to\u0308o\u0308tama 24 tundi pa\u0308evas ning seda 7 pa\u0308eva na\u0308dalas. Seda siis, kui ta just ei lae (laadimine vo\u0303tab aega ca 60 minutit ning niidukid suudavad ja\u0308rjest niita ligikaudu 60-70 minutit). Pole just ko\u0303ige ideaalsem lahendus, kui robotniiduki ja\u0308lgimisest on villand ning tahaksid nautida robotivaba aeda."}, {"text_idx": "#000030", "text": "Wiper I 100S mudel kasutab 26V, 2.5 Ah Li-Ion akut. Kuna I 100S on Husqvarna ametivennast tunduvalt kompaktsem, suudab see ja\u0308rjest to\u0308o\u0308tada kaks tundi. Ta\u0308islaadimine vo\u0303tab aega samuti u\u0308he tunni nagu ka Husqvarna vastaval mudelil. Selleks, et 1000 ruutmeetrit a\u0308ra katta, peaks Wiper I 100S to\u0308o\u0308tama o\u0308o\u0308pa\u0308evas 10 tundi. Seega vo\u0303imaldab ta Sulle 14 tundi, mil robotniiduk aias ringi ei tuuselda."}, {"text_idx": "#000031", "text": "Loodetavasti andis see pisikene artikkel Sulle va\u0308heke aimu, mis antud tootjate mudeleid u\u0308ksteisest eristab. Oluline on siinkohal mainida, et nii Husqvarna 300 seeria kui Wiper I seeria na\u0308ol on tegemist va\u0308ga heade robotniidukitega. To\u0303ena\u0308oliselt saavad mo\u0303lemad Sinu krundi niitmisega va\u0308ga ha\u0308sti hakkama. Tegemist on u\u0308lemaailma tuntud tootjate ning bra\u0308ndidega mitte \u201cnimetu Hiina imega\u201d, seega mo\u0303lema puhul on kindlasti usaldusva\u0308a\u0308rsus ning to\u0308o\u0308kindlus garanteeritud."}, {"text_idx": "#000032", "text": "Kui sind huvitab veelgi rohkem, mis Wiperit ning Husqvarnat omavahel eristab, siis vaata ka Wiper K seeria ning Husqvarna 400 seeria vo\u0303rdlusvideot siit:"}, {"text_idx": "#000036", "text": "Ko\u0303ik meie robotniidukid u\u0308hilduvad nii Apple`i kui Google`i nutiseadetega ning nende vahendusel on robotniiduki tegevust vo\u0303imalik ja\u0308lgida ning kontrollida."}]